# HIP 79431

HIP 79431 (LP 804-27 / NLTT 42226) és un estel a la constel·lació de l'Escorpió, visualment a 30 minuts d'arc de ν Scorpii. Molt tènue, té magnitud aparent +11'34, per la qual cosa no resulta visible a ull nu. El 2010 es va anunciar el descobriment d'un planeta extrasolar en òrbita al voltant d'aquest estel.
HIP 79431 és una nana vermella de tipus espectral M3V amb una temperatura superficial de 3.191 ± 100 K. Les seves característiques físiques són molt similars a les d'Struve 2398 A, Gliese 687 o Gliese 832, però HIP 79431 s'hi troba a 49 anys llum del Sistema Solar, molt més allunyada que qualsevol dels estels anteriors. La seva massa estimada és de 0.49 masses solars i la seva metal·licitat —abundància relativa d'elements més pesats que l'heli— és major que en el Sol ([Fe/H] = +0.4 ± 0.1). No mostra una activitat cromosfèrica especialment alta.

## Sistema planetari

El planeta, anomenat HIP 79431 b, té una massa mínima 2.1 vegades major que la massa de Júpiter, i és un dels planetes extrasolars més massius descoberts al voltant d'una nana de tipus M. Encara que no pot descartar-se totalment que siga una nana marró i no un planeta, estadísticament existeix el 98.5% de probabilitats que la massa d'HIP 79431 b estiga compresa entre 2.1 i 12 vegades la massa de Júpiter. La separació mitjana respecte a l'estel és de 0.36 ua i el seu període orbital és d'aproximadament 112 dies.

## Referències

* ↑ Suvrath Mahadevan «M dwarf luminosity, radius, and {alpha}-enrichment from I-band spectral features» (en anglès). Letters of the Astrophysical Journal, 1, 23-03-2015, pàg. 10. DOI: 10.1088/2041-8205/802/1/L10.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ «UBV(RI)CJHK observations of Hipparcos-selected nearby stars» (en anglès). Monthly Notices of the Royal Astronomical Society, 4, 21-04-2010, pàg. 1949–1968. DOI: 10.1111/J.1365-2966.2009.16182.X.
* ↑ Jeff A Valenti «M2K: I. A Jupiter-Mass Planet Orbiting the M3V Star HIP 794311» (en anglès). Publications of the Astronomical Society of the Pacific, 888, 2-2010, pàg. 156–161. DOI: 10.1086/651058.
* 1 2 Sarah L. Martell «The GALAH+ survey: Third data release» (en anglès). Monthly Notices of the Royal Astronomical Society, 1, 9-2021, pàg. 150-201. DOI: 10.1093/MNRAS/STAB1242.
* ↑ Suvrath Mahadevan «A near-infrared spectroscopic survey of 886 nearby M dwarfs» (en anglès). The Astrophysical Journal Supplement Series, 1, 21-09-2015, pàg. 16. DOI: 10.1088/0067-0049/220/1/16.
* ↑ Bárbara Rojas-Ayala «Metallicity and temperature indicators in M dwarf K-band spectra: testing new and updated calibrations with observations of 133 solar neighborhood M dwarfs» (en anglès). Astrophysical Journal, 2, 13-03-2012, pàg. 93. DOI: 10.1088/0004-637X/748/2/93.
* ↑ LP 804-27 -- High proper-motion Star (SIMBAD)
* ↑ Apps, Kevin; Clubb, Kelsey I.; Fischer, Debra A.; Gaidos, Eric; Howard, Andrew; Johnson, John A.; Marcy, Geoffrey W.; Isaacson, Howard; Giguere, Matthew J.; Valenti, Jeff A.; Rodriguez, Victor; Chubak, Carly; Lepine, Sebastien «M2K: I. A Jupiter-Mass Planet Orbiting the M3V Star HIP 79431». The Publications of the Astronomical Society of the Pacific, 122, 888, 2010. pp. 156-161.
* ↑ HIP 79431 (The Extrasolar Planets Encyclopaedia)